Tässä Jerusalem uutiset ja Pekka Sartola. Hyvää lauantai-iltaa.
Uutisaiheitamme tänään:
Olemme jo aiemminkin kertoneet, että Syyria ja Israel ovat -
vahvistamattomien tietojen mukaan lähentymässä toisiaan -
aloittamaan mahdolliset neuvottelut.
Syyria, kuten myös Libanon, ovat teknisesti ottaen -
olleet sodassa Israelia vastaan vuodesta 1973 saakka, -
vaikka maiden välinen raja onkin ollut huomattavasti rauhallisempi -
kuin Libanonin ja Israelin välinen raja.
Venäjä otti asiassa isännän roolin ja kutsui osapuolet -
tapaamiseen, joka pidettiin viime joulukuussa Venäjän ilmavoimien -
Syyrian tukikohdassa, Kheimimissä, lähellä Latakiaa.
Osapuolet ovat tavanneet ainakin kerran aikaisemmin Kyproksella, -
tietenkin epävirallisesti ja tavallaan puolueettomalla maaperällä.
Silloin neuvottelujen pääaihe oli saada Iran vetäytymään Syyriasta.
Kokoukseen osallistui virkamiehiä ja asiantuntijoita kummastakin maasta, -
ei tosin vielä aivan politiikan huipputasolta.
Syyrian talous on pahasti retuperällä.
Sitä ovat syöneet avoin sisällissota, jatkuvat sisäiset kiistat ja -
toistakymmentä vuotta jatkunut arabikevät.
Joku voisi perustellusti sanoa, että ihmeiden aika ei ole vielä ohi.
Perustelut löytyvät Israelin Kanava 12 haastattelusta, jossa oli mukana -
Iranin hallituksen nykyisiä toimia vastustava korkea-arvoinen -
uskonnollinen johtaja ajatolla Masoumi-Tehrani.
Tuossa haastattelussa hän kertoi, että kaikki Iranin uskonnolliset ja -
poliittiset vaikuttajat eivät ajattele Israelista samoin kuin -
nykyisen Vallankumoushallituksen korkein johto.
Ajatolla Abdol-Hamid Masoumi-Teherani kertoi, -
että hän ja useat muut korkeat uskonnolliset johtajat -
haluaisivat rauhaa ja yhteistyötä Israelin kanssa, sen sijaan, -
että maa hankkiutuu jatkuvasti Israelin tuhoamista tähtääviin toimiin.
Kautta lähihistorian, Iranilla ja Israelilla on ollut -
pitkiä ystävyyden jaksoja, jotka vasta nykyinen hallinto on -
kääntänyt vihollisuudeksi.
Ajatolla Masoumi-Teherani joutui Iranissa viideksi vuodeksi vankilaan -
kritisoituaan maan nykyistä johtajaa, ajatolla Ali Khameneita -
hänen tavoitteistaan Israelin tuhoamisen suhteen.
"Sanoin hänelle suoraan, että tällainen politiikka tuhoaa sekä maan -
että kansan. Muistakaamme vain mitä tapahtui samoin ajatelleelle -
Irakin johtaja Saddam Husseinille." ajatolla Masoumi-Teherani kertoi.
"Minun tavoitteeni ja unelmani on elää rauhassa myös israelilaisten kanssa -
ja saada kerran rukoilla yhdessä heidän kanssaan Länsimuurilla."
Näin siis korkeasti arvostettu ajatolla Abdol-Hamid Masoumi-Teherani -
kertoi Israelin televisiolle.
Korona pandemia ei ole hillinnyt palestiinalaisia terroristeja -
yrittämästä tehdä jatkuvasti yhä uusia iskuja Israelin kansalaisia -
ja armeijan sotilaita kohtaan.
Puolustusministeri Benny Gantz ilmoitti Israelin hallituksen antavan -
Palestiinan itsehallinnolle kymmeniä tuhansia koronarokotteita -
heidän terveydenhoidosta vastaaville henkilöille.
Saman päivänä palestiinalainen nuorukainen yritti surmata -
israelilaisen sotilaan Betlehemin etäpuolella sijaitsevassa -
Gush Etzion risteyksen alueella.
Hyökkääjä sai surmansa sotilaan luodeista.
Palestiinan itsehallinto ei ole suinkaan luopunut käytännöstä -
maksaa ns. tapporahaa jokaiselle, joka onnistuu surmaamaan -
israelilaisen, ikään tai sukupuoleen katsomatta.
Vaikka heitä on yritetty painostaa luopumaan tällaisesta -
väkivaltaan yllyttävästä ja siitä palkitsevasta toiminnasta, -
Mahmoud Abbasin hallinto on toiminut päinvastoin -
ja kaksinkertaistanut kyseiset palkkiot.
Suurlähettilään kirjeessä sanottiin: "Voimme lopettaa elämäsi -
missä ja milloin tahansa." Kirjoittaa World Israel News Staff
Israelin New Delhin suurlähetystön ulkopuolelta, -
viime perjantaina tapahtuneen pommi-iskun paikalta löytyi kirje, -
jossa uhataan Israelin suurlähettilään, Ron Malkan henkeä.
New Delhissä sijaitsevan Israelin suurlähetystön edessä -
räjäytettiin ”erittäin matalatehoinen laite”, -
joka vahingoitti vain kolmen lähelle pysäköidyn auton ikkunoita.
Loukkaantumisia tai kuolemia ei raportoitu.
Pahin ei kuitenkaan välttämättä ole vielä ohi.
Kirjeen sisältö ilmaisee uhkatekijän, joka voi olla hengenvaarallinen.
Huonolla englannilla kirjoitetussa viestissä sanotaan, -
että tämä oli vain varoitus, ja että sen lähettäjät voivat tarkkailla -
suurlähettilään kaikkia toimia aamiaisesta alkaen -
ja voimme lopettaa elämäsi milloin tahansa.
Kirje päättyy uhkaukseen "Olet punaisen skannerin -
punaisessa silmässä, eikä meitä voi pysäyttää.
Muista, että kaikkia israelilaiseen terroristiseen ideologiaan -
osallistuneita ja heidän kumppaneitaan ei ole enää olemassa.
Valmistaudu sankariemme kostoon."
Tutkintaviranomaiset arvelevat sekä pommi-iskun että kirjeen olevan -
joko Hizbollahin agenttien tai Iranin vallankumouskaartin käsialaa.
Turvatoimia Israelin eri maissa olevien lähetystöjen ympärillä -
on mainitun iskun jälkeen kiristetty huomattavasti.
Niin sanottuihin ei-Raamatullisiin juhliin, joita Israelissa juhlitaan, -
kuuluu myös hieman erikoiselta kuulostava juhla, Puiden uusi vuosi.
Sitä juhlitaan juutalaisen kalenterin mukaan Shvat-kuun 15.päivänä, -
ajatus pohjautuu siihen, että tuohon aikaan alkukeväällä -
puut alkavat yleensä versoa.
Tänä vuonna Tu B`Shvat, siis Puiden uusi vuosi, -
osui länsimaisessa kalenterissa tammikuun 28.päivälle, -
siis heti Holokaustin uhrien muistopäivän jälkeiselle päivälle.
Arkeologian tutkijat Israelin muinais- virastosta, Tel Avivin yliopistosta -
ja Bar-Ilanin yliopistosta ovat löytäneet noin 3000 vuotta vanhat -
purppuravaatteen jäännökset, jotka ovat säilyneen hämmästyttävän hyvin.
Löytö tehtiin Timna-laaksossa, autiomaassa eteläisessä Israelissa, -
joka oli tuolloin muinaisen kuparintuotantoalueen keskus.
Näin IAA ilmoitti viime viikolla.
Tämä on ensimmäinen kerta, kun Israelissa on löydetty -
purppuranvärisiä tekstiilejä rautakaudelta.
Erilaisten nilviäisten kuorijätteet ja ruukut, joissa on vieläkin väriainetta,
ovat antaneet todisteita antiikin ja rautakauden ajan väriteollisuudesta.
"Nyt ensimmäistä kertaa meillä on suoraa näyttöä itse värjätyistä -
kankaista, jotka ovat säilyneet noin 3000 vuotta", -
kertoi Israelin Arkeologisen toimiston orgaanisista löydöksistä vastaava -
kuraattori Dr. Naama Sukenik.
Purppura väriaineena liitettiin muinaisina aikoina aatelistoihin, -
pappeihin ja kuninkaallisiin, ja se mainitaan usein Raamatussa.
Muinaisten paimentolaisyhteiskuntien varallisuutta ei tuohon aikaan mitattu -
aina pelkästään palatseista ja kivestä tehdyistä monumenteista, -
vaan asioista, joita antiikin maailmassa arvostettiin yhtä paljon.
Näin sanoi kaivauksissa mukana ollut professori Ben-Yosef.
Kosovo tunnustaa Jerusalemin Israelin pääkaupungiksi ja -
siirtää maansa suurlähetystön sinne heti kun sopiva kiinteistö löytyy.
Israel ja Kosovo solmivat diplomaat- tiset suhteet viime maanantaina, -
kun Israelin ulkoministeri Gaby Ashkenazi ja -
hänen kollegansa Kosovosta Meliza Haradinaj Stublla -
allekirjoittivat asiaa koskevat asiakirjat.
Kosovon kohdalla on erityisen merkille pantavaa se, että maa on -
ainoa muslimienemmistöinen eurooppalainen valtio.
Näin Jerusalem uutiset tällä kertaa. Muistathan rukoilla rauhaa -
tuolle kaupungille, maalle ja koko Lähi-itään.
Nähdään taas viikon kuluttua.
Hyvä katsoja, jos tämä ohjelmasarja on puhutellut sinua -
ja haluat sen myös jatkuvan, voit soittaa numeroon 0600-10177.
Puhelun hinta on noin 12 euroa.
Voit myös käyttää ruudulla näkyvää tilinumeroa.
Muista mainita maksun saaja ja viitenumero.
On hyvä muistaa, että Jumala siunaa niitä, jotka siunaavat Israelia.
Kiitos tuestasi.
Tekstitys: A. Eskola